ชื่อไฟล์: พึ่งพาอาศัย
ประเภทการประกวด: พืช และเห็ดรา
ชื่อภาพ: พึ่งพาอาศัย
ชื่อผู้ถ่าย: นาย ธนาธิป   นพนิชศตนันท์
สถานที่ถ่าย: เขตรักษาพันธุ์สัตว์ป่าห้วยขาแข้ง ระหว่างหน่วยห้วยแม่ดีและหน่วยเขาบันได จ.อุทัยธานี
คำอธิบายรายละเอียดภาพ: ภาพถ่ายดอกกล้วยไม้ป่าอย่างช้างน้าวที่มันจะออกดอกเพียงปีละครั้งเท่านั้น มันอาศัยง่ามไม้ยืนต้นสูงเป็นที่อยู่ ฝากรากของมันไว้กับต้นไม้ใหญ่เพื่อรอรับสารอาหารที่ผ่านมา และมันยังคงมีมอสเป็นเพื่อนเคียงคู่อยู่ข้างๆอีกมากมาย

ระหว่างทางผมเห็นเจ้ากล้วยไม้ป่ามากมาย แต่มันไม่มีดอกเลย เพราะในเวลาที่ผมไปนั้นมันเป็นช่วงที่ดอกของมันเพิ่งจะโรยราไปหมดเสียแล้ว แต่เผอิญก็มีอยู่ต้นหนึ่งที่ดอกของมันยังคงมีให้เห็นอยู่ เจ้าหน้าที่ป่าไม้ผู้ที่พาผมไปชี้ให้ผมดู ผมจึงแหงนหน้ามองผ่านหน้าต่างรถออกไปพร้อมกับลดกระจกลง แล้วจึงนำกล้องมาพาดกับกระจกและถ่ายภาพมันไว้ ในตอนแรกที่ผมเห็นด้วยตาเปล่ามันมีแค่ดอกไม้ แต่พอกล้องบันทึกภาพไว้ได้จึงทำให้ผมมองเห็นสิ่งอื่นเพิ่มมาอีก เป็นประสบการณ์การเปิดโลกทัศน์ด้วยภาพถ่ายครั้งหนึ่งที่ให้ผมได้เรียนรู้การพึ่งพาอาศัยกันของพืชชนิดต่างๆในธรรมชาติ
รายละเอียดเกี่ยวกับกล้อง: กล้อง Canon EOS 50D

เลนส์ Sigma 50-500 f4-6.3
   สปีดชัตเตอร์ 1/640 s 

รูรับแสง f/8 
   ค่าความไวแสง ISO 400 
ช่วงของเลนส์ที่ใช้ 500มิลลิเมตร
